အဘိဓာန်ႏ

အဘိဓာန်ႏ (အဲင်းကလေတ်: Dictionary)ကရိုꩻနဝ်ꩻ ဘာႏသာႏတဗာႏ ဝေါဟာရငဝ်းငွါဖုံႏယို အွဉ်ႏရဲဉ်ႏနေး အက္ခရာႏအစဲဉ်ႏထွူတဲင် အခရာႏအဓိပ္ပါယ်ႏတွမ်ႏ ကလိုႏသေဒါႏ အချက်အလျက်အလင်ဖုံႏယို တွမ်ႏဘာႏသာႏနဝ်ꩻတဲ့သင်၊ တွမ်ႏဘာႏသာႏအလင်တဲ့သင် ကအွဉ်ႏနယ်သေꩻခါꩻဒါႏ လိတ်ဖွူꩻမျိုꩻစားသွူ။
အဘိဓာန်ႏအဝ်ႏအမျိုꩻမျိုꩻသွူ။Webster's New World College Dictionary, Fourth Edition, 2002

အဘိဓာန်ႏကရိုꩻနဝ်ꩻ ဘာႏသာႏငဝ်းငွါအကို ကအဝ်ႏသေꩻခါꩻလဲဉ်း ငဝ်းရာႏဖုံႏယို အခရာႏ၊ အဓိပ္ပါယ်ႏ၊ အထောက်အကမ်း၊ တွမ်ႏကအာႏကွိုꩻခရာႏဖုံႏ အက္ခရာႏစဲဉ်ႏအတွိုင်ꩻ ကမုဲင်တောင်ꩻသေꩻနယ်ဒါႏ ကျမ်ꩻမျိုꩻနဝ်ꩻ ဟဲ့ꩻအဘိဓာန်ႏ၊ အဘိဓာန်ႏနဝ်ꩻ မုဲင်ꩻခါခါတဲ့ယဝ်း တထွင်ႏတဝ်းငဝ်းရာႏဆန်ꩻ၊ ကသုံꩻဒါႏအဘိဓာန်ႏအကိုနဝ်ꩻလဲ့ အခရာႏလယိုလစ်ꩻဗာႏအကို ကွပ်ပွိုးအဝ်ႏလိုႏသေ အခရာႏတစွိုးစွိုးနဝ်ꩻမꩻ သုံꩻထွာဗာႏအဘိဓာန်ႏနဝ်ꩻသွူ၊  အခရာႏလစ်ꩻဗာႏကရိုꩻနဝ်ꩻ-
 မဉ်သေပေါင်ꩻလိတ်ဖြုံႏ (ယီးအွဉ်ႏနယ်အသွတ်ꩻပုံႏ၊ ဖခေါ်ဖေႏအပယ်အဗဲဉ်စတဲင်)
 မဉ်သေအငဝ်းထန်ႏ
 မဉ်သေ အခရာႏအဓိပ်ပါယ်ႏ
 မဉ်သေ ငဝ်းရာႏသီးအထျꩻအထောင်ꩻနဝ်ꩻဖုံႏသွူ။ 
ကွဲႏတွော့ꩻ အဘိဓာန်ႏကျမ်ꩻတွိုင်ꩻ ကမဉ်သေဒါႏ အချက်ကီနဝ်ꩻလစ်ꩻချက် ပါသော့ꩻစွဉ်ႏလို့လို့ ယူႏနုဲင်းနဝ်ꩻတလꩻတဝ်း၊ ကျောႏနေးစွဉ်ႏကမ္ဘာႏ အဘိဓာန်ႏကျမ်ꩻတန် နုဲင်းအောက်သဖို့အဘိဓာန်ႏနဝ်ꩻတဲး အချက်နုဲင်းကီနဝ်ꩻဖုံႏလွုမ်ꩻတကာႏတဝ်း အွဉ်ႏနယ်ဗာႏထဲင်းစွဉ်ႏဒျာႏ ငဝ်းရာႏကသုံꩻစဒါႏခေတ်ယင်ကယ်ႏသွူ။

အာႏကွိုꩻ

ကဏ္ဍ:အဘိဓာန်ႏဖိုင်ႏ